
Fy enw i yw Rhodri Walters, codwyd yng Nghefneithin, es i i ysgol Gyfun Maes yr yrfa. Trwy gydol fy amser yn yr ysgol uwchradd roeddwn wedi cymryd diddordeb yn y gwersi Celf ac addysg grefyddol ac yna mynd ymlaen i wneud lefel A yn y pynciau. I ddechrau’r cwrs BA Addysg Gynradd efo SAC, roedd angen i mi fynd i’r coleg lleol i fynychu cwrs mathemateg i gyrraedd gradd B. Am y flwyddyn gyntaf yn y Brif Ysgol roeddwn wedi cael ei leoli yn Ysgol Gynradd Llangennech am fy mhrofiad addysgu proffesiynol. 
Cyn dechrau’r Brif Ysgol, roeddwn yn ddigon ffodus i weithio mewn Ysgol Gynradd dwyeithiog yn Rhydaman am bum mlynedd. Gan amlaf, cynorthwyodd dysgu, yn nosbarth blwyddyn 5 a 6, â phlant sydd yn cael eu hadnabod fel rhai sydd ag anghenion addysgol arbennig. Dros y blynyddoedd o weithio yn yr ysgol gynradd roedd nifer o gyfrifoldebau gyda fi, megis arwain grŵp o’r enw ‘Talk About’, lle'r oedd y plant yn mynychu sesiynau gyda fi, i siarad am eu teimladau a’i phryderon. Roeddwn hefyd yn mynychu grwpiau o ‘Read, Write, Inc.’ lle roeddwn yn helpu’r plant gyda'u sgiliau llythrennedd. Roedd fy niddordeb yn gelf wedi dod yn bwysig iawn yn y rôl o gynorthwyydd dosbarth wrth greu arddangosfeydd lliwgar a diddorol, a helpu creu propiau ar gyfer y sioe Nadolig. 
Ers dechrau’r Brif Ysgol rwyf wedi bod yn helpu ysgolion fel cynorthwyydd cyflenwi yn fy amser rhydd, i ehangu sgiliau ac i ddod yn gyfarwydd ag ysgolion dieithr.

Rwyf yn edrych ymlaen at gwrdda â chi i gyd ac i ehangu fy nealltwriaeth o’r  proffesiwn am yr 11 wythnos nesaf.

Diolch yn Fawr

Rhodri. 
image1.png




